Innocentius Episcopus, servus servorum Dei, dilectis filiis ... Abbati  Conventui monasterii Trenorchiensis, Ordinis S. Benedicti Cabilonensis diocesis, salutem  apostolicam benedictionem. Devotionis vestræ merita nos inducunt ut favore vos benevolo prosequentes, specialem vobis gratiam faciamus. Hinc est quòd cùm (sicut intimantibus vobis accepimus) monasterium vestrum, faciente humani generis inimico totaliter sit igne consumptum:  durum sit vobis quòd idem monasterium super aliquorum provisione his præsertim temporibus aggravetur; vestris supplicationibus inclinati, auctoritate vobis præsentium indulgemus, ut nulli de cætero teneamini per litteras Apostolicas providere, nisi expressam fecerint de hac indulgentiâ mentionem. Ne ulli ergo omninò hominum liceat hanc paginam nostræ concessionis infringere, vel ei ausu temerario contraire. Si quis autem hoc attentare præsumpserit, indignationem omnipotentis Dei,  beatorum Petri  Pauli Apostolorum ejus se noverit incursurum. Datum Lugduni XIIII. Kalendas Februarii, pontificatûs nostri anno tertio. In plumbo, INNOCENTIUS Papa IIII.